Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Reglamentą (EB) Nr. 539/2001 abipusiškumo mechanizmo srityje (KOM(2004)0437 - C6-0097/2004 - 2004/0141(CNS))



Oficialusis leidinys 045 E , 23/02/2006 p. 0099 - 0103



P6_TA(2005)0148 Abipusiškumo mechanizmas * Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Reglamentą (EB) Nr. 539/2001 abipusiškumo mechanizmo srityje (KOM(2004)0437 — C6-0097/2004 — 2004/0141(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą (KOM(2004)0437) [1], - atsižvelgdamas į EB sutarties 62 straipsnio 2 dalies b punkto i papunktį, - atsižvelgdamas į EB sutarties 67 straipsnį, kuriuo remdamasi Taryba konsultuojasi su Parlamentu (C6-0097/2004), - atsižvelgdamas į EP Darbo tvarkos taisyklių 51 straipsnį, - atsižvelgdamas į Piliečių laisvių, teisingumo ir vidaus reikalų komiteto pranešimą bei Užsienio reikalų komiteto nuomonę (A6-0065/2005), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą, laikantis EB sutarties 250 straipsnio 2 dalies; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina pradėti taikinimo procedūrą pagal 1975 m. kovo 4 d. Bendrą deklaraciją, jei Taryba ketina nukrypti nuo teksto, kuriam pritarė Parlamentas; 5. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 6. paveda Pirmininkui perduoti EP poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 2 KONSTATUOJAMOJI DALIS (2) Kadangi tokie neabipusiškumo atvejai yra rimti, svarbu, kad apie juos konkreti viena ar kelios valstybės narės būtinai informuotų. Norint, kad konkreti trečioji šalis vėl imtų taikyti bevizį režimą konkrečių valstybių narių piliečiams, reikia numatyti skirtingų lygių ir veiksmų skubos mechanizmą, kurį būtų galima pradėti taikyti nedelsiant. Tad reikia, kad Komisija kuo greičiau pradėtų atitinkamus veiksmus su trečiąja šalimi, Tarybai pateiktų ataskaitą ir bet kuriuo metu turėtų galimybę pasiūlyti Tarybai priimti laikiną sprendimą dėl vizų režimo atstatymo konkrečios trečiosios šalies piliečiams. Tokio laikino sprendimo priėmimas neturi būti kliūtis galimybei įtraukti tą trečiąją šalį į Reglamento (EB) Nr. 539/2001 I priedą. Be kita ko reikia numatyti laikiną ryšį nuo laikinosios priemonės įsigaliojimo iki galimo pasiūlymo dėl šalies perkėlimo į I priedą. | (2) Kadangi tokie neabipusiškumo atvejai yra rimti, svarbu, kad apie juos konkreti viena ar kelios valstybės narės būtinai informuotų. Norint, kad konkreti trečioji šalis vėl imtų taikyti bevizį režimą konkrečių valstybių narių piliečiams, reikia numatyti skirtingų lygių ir veiksmų skubos mechanizmą, kurį būtų galima pradėti taikyti nedelsiant. Tad reikia, kad Komisija kuo greičiau pradėtų atitinkamus veiksmus su trečiąja šalimi, pateiktų Europos Parlamentui ir Tarybai ataskaitą ir galėtų bet kuriuo metu pasiūlyti Tarybai priimti laikiną sprendimą dėl vizų režimo grąžinimo konkrečios trečiosios šalies piliečiams. Tokio laikino sprendimo priėmimas neturi būti kliūtis įtraukti tą trečiąją šalį į Reglamento (EB) Nr. 539/2001 I priedą. Be kita ko, reikia numatyti ryšį laike nuo laikinosios priemonės įsigaliojimo iki galimo pasiūlymo dėl šalies perkėlimo į I priedą. Siekiant užtikrinti skaidrumą ir demokratinę kontrolę, Europos Parlamentas turi visuose etapuose būti informuotas apie mechanizmus ir galėti pateikti savo nuomonę apie laikiną priemonę. | 2 pakeitimas 3 A KONSTATUOJAMOJI DALIS (nauja) | (3a) Abipusiškumo sąvoką taip pat reikėtų taikyti trečiosios šalies įvestoms sąlygoms ir procedūroms, kuriomis iš esmės apribojamos valstybių narių piliečių kelionės. | 3 pakeitimas 5 KONSTATUOJAMOJI DALIS (5) Reikia numatyti pereinamąjį režimą tuo atveju, jei įsigaliojus šiam reglamentui, trečiosios šalys, išvardytos Reglamento (EB) Nr. 539/2001 II priede, valstybėms narėms taikys vizų režimą. Kalbant apie Islandiją ir Norvegiją, šis reglamentas toliau plėtoja Šengeno acquis nuostatas, pagal sutartį, kurią sudarė Europos Sąjungos Taryba su Islandijos Respublika bei Norvegijos Karalyste dėl šių šalių bendradarbiavimo įgyvendinant, taikant ir plėtojant Šengeno acquis, kuri priklauso sričiai, apie kurią yra kalbama 1999 m. gegužės 17 d. Sprendimo 1999/437/EB dėl kai kurių šios sutarties taikymo būdų 1 straipsnio A punkte. | (5) Reikia numatyti pereinamąjį režimą tuo atveju, jei įsigaliojus šiam reglamentui, trečiosios šalys, išvardytos Reglamento (EB) Nr. 539/2001 II priede, valstybėms narėms taikys vizų režimą. Siekdama sustiprinti valstybių narių solidarumą tokiais atvejais, Komisija savo pastangose dėl bevizio režimo kelionėms įvedimo turėtų vadovautis abipusiškumo principu. Kalbant apie Islandiją ir Norvegiją, šis reglamentas toliau plėtoja Šengeno acquis nuostatas, pagal sutartį, kurią sudarė Europos Sąjungos Taryba su Islandijos Respublika bei Norvegijos Karalyste dėl šių šalių bendradarbiavimo įgyvendinant, taikant ir plėtojant Šengeno acquis, kuri priklauso sričiai, apie kurią yra kalbama 1999 m. gegužės 17 d. Sprendimo 1999/437/EB dėl kai kurių šios sutarties taikymo būdų 1 straipsnio A punkte. | 4 pakeitimas 1 STRAIPSNIS1 straipsnio 4 pastraipos a punktas (Reglamentas (EB) Nr. 539/2001) a)per dešimt dienų, po to, kai trečioji šalis paskelbia ar įveda vizų režimą, valstybė narė apie tai raštu praneša Tarybai ir Komisijai; toks pranešimas yra išspausdinamas Europos Bendrijų oficialiajame leidinyje, C serijoje; | a)per 90 dienų po to, kai trečioji šalis paskelbia ar įveda vizų režimą, valstybė narė apie tai raštu praneša Komisijai; toks pranešimas yra paskelbiamas Europos Bendrijų oficialiojo leidinio C serijoje; | 5 pakeitimas 1 STRAIPSNIS1 straipsnio 4 pastraipos b punktas (Reglamentas (EB) Nr. 539/2001) b)Komisija nedelsiant pradeda veiksmus su trečiosios šalies valdžios atstovais, kad vėl būtų panaikintas vizų režimas, ir, vėliausiai per šešis mėnesius nuo pranešimo išspausdinimo, apie tai praneša Tarybai; | b)Komisija nedelsdama pradeda veiksmus su trečiosios šalies valdžios atstovais, kad vėl būtų panaikintas vizų režimas, ir, vėliausiai per šešis mėnesius nuo pranešimo paskelbimo, apie tas procedūras praneša Europos Parlamentui ir Tarybai; | 6 pakeitimas 1 STRAIPSNIS1 straipsnio 4 pastraipos c punktas (Reglamentas (EB) Nr. 539/2001) c)pagal savo ataskaitos išvadas Komisija gali pateikti Tarybai pasiūlymą dėl laikino vizų režimo įvedimo konkrečios trečiosios šalies piliečiams. Dėl šio pasiūlymo Taryba priima sprendimą kvalifikuota balsų dauguma per 3 mėnesius. | c)priklausomai nuo jos pranšimo išvadų, Komisija vėliausiai per du mėnesius nuo b punkte numatyto pranešimo pateikimo dienos gali pateikti Tarybai pasiūlymą dėl laikino vizų režimo grąžinimo atitinkamos trečiosios šalies piliečiams, kurį Taryba perduoda Europos Parlamentui. Dėl šio pasiūlymo Taryba priima sprendimą kvalifikuota balsų dauguma per tris mėnesius. | 7 pakeitimas 1 STRAIPSNIS1 straipsnio 4 pastraipos c a punktas (naujas) (Reglamentas (EB) Nr. 539/2001) | ca)jei Europos Parlamentas rezoliucijoje, kurioje išdėsto jos priėmimo motyvus, nurodo, kad nesutinka su pasiūlymu dėl laikinos priemonės, kuria laikinai grąžinamas vizų režimas atitinkamos trečiosios šalies piliečiams, Komisija pasiūlymą išnagrinėja dar kartą. Atsižvelgdama į rezoliuciją, Komisija per vieną mėnesį po jos priėmimo gali pateikti naują pasiūlymą arba tęsti jau pradėtą procedūrą. Ji paaiškina savo veiksmų priežastis; | 8 pakeitimas 1 STRAIPSNIS1 straipsnio 4 pastraipos c b punktas (naujas) (Reglamentas (EB) Nr. 539/2001) | cb)jei Komisija nepateikia pasiūlymo dėl laikinos priemonės, kuria laikinai grąžinamas vizų režimas atitinkamos trečiosios šalies piliečiams, ji toliau siekia atkurti bevizį režimą per šešis mėnesius nuo b punkte numatyto pranešimo pateikimo dienos ir informuoja apie tas procedūras Europos Parlamentą ir Tarybą. Jei trečiosios šalys nepanaikina vizų režimo, per du mėnesius nuo to pranešimo pateikimo dienos Komisija pateikia Tarybai pasiūlymą dėl laikinos priemonės, kuria laikinai grąžinamas vizų režimas atitinkamos trečiosios šalies piliečiams, arba kitos tinkamos išorinės priemonės, o Taryba jį perduoda Europos Parlamentui. Dėl šio pasiūlymo Taryba priima sprendimą kvalifikuota balsų dauguma per tris mėnesius. Taikoma ca punkte numatyta procedūra. | 9 pakeitimas 1 STRAIPSNIO 1 A DALIS (NAUJA)7 a straipsnis (naujas) (Reglamentas (EB) Nr. 539/2001) | 1a)Įterpiamas toks 7a straipsnis:7a straipsnis1. Kai trečioji šalis įveda sąlygas arba procedūras, dėl kurių iš esmės apribojamas valstybės narės piliečių judėjimas, taikomos šios nuostatos:a)per 90 dienų nuo tų sąlygų arba procedūrų įvedimo arba paskelbimo apie įvedimą atitinkama valstybė narė apie jas raštu praneša Komisijai; šis pranešimas paskelbiamas Europos Bendrijų oficialiojo leidinio C serijoje,b)Komisija nedelsdama pradeda veiksmus su trečiosios šalies valdžios atstovais, kad užtikrintų šių sąlygų arba procedūrų netaikymą ir vėliausiai per šešis mėnesius nuo pranešimo paskelbimo dienos praneša apie tas procedūras Europos Parlamentui ir Tarybai,c)priklausomai nuo jos pranešimo išvadų, Komisija vėliausiai per du mėnesius nuo b punkte numatyto pranešimo pateikimo dienos gali pateikti Tarybai pasiūlymą dėl laikinos priemonės, kuria įvedamos panašios sąlygos arba procedūros į Europos Sąjungą vykstantiems atitinkamos trečiosios šalies piliečiams ir kurią Taryba perduoda Europos Parlamentui. Dėl šio pasiūlymo Taryba priima sprendimą kvalifikuota balsų dauguma per tris mėnesius,d)jei Europos Parlamentas rezoliucijoje, kurioje išdėsto jos priėmimo motyvus, nurodo, kad nesutinka su pasiūlymu dėl laikinos priemonės, kuria įvedamos panašios sąlygos arba procedūros į Europos Sąjungą vykstantiems atitinkamos trečiosios šalies piliečiams, Komisija pasiūlymą išnagrinėja dar kartą. Atsižvelgdama į rezoliuciją, Komisija per vieną mėnesį nuo jos priėmimo gali pateikti naują pasiūlymą arba tęsti jau pradėtą procedūrą. Ji paaiškina savo veiksmų priežastis,e)jei Komisija nepateikia pasiūlymo dėl laikinos priemonės, kuria įvedamos panašios sąlygos arba procedūros į Europos Sąjungą vykstantiems atitinkamos trečiosios šalies piliečiams, ji toliau siekia užtikrinti tų sąlygų ir procedūrų netaikymą per šešis mėnesius nuo b punkte numatyto pranešimo pateikimo dienos ir praneša apie tas procedūras Europos Parlamentui ir Tarybai. Jei trečioji šalis tebetaiko tas sąlygas ir procedūras, Komisija per du mėnesius nuo pranešimo dienos gali pateikti pasiūlymą Tarybai dėl atitinkamos abipusiškumo principu grindžiamos priemonės, kurį Taryba perduoda Parlamentui. Dėl šio pasiūlymo Taryba priima sprendimą kvalifikuota balsų dauguma per 3 mėnesius. Taikoma d punkte numatyta procedūra,f)jei Komisija mano, kad tai yra reikalinga, iš anksto nepranešusi ji gali pateikti c ir e punktuose numatytą pasiūlymą. Šiam pasiūlymui yra taikoma c ir d punktuose numatyta procedūra,g)kai trečioji šalis panaikina sąlygas arba procedūras, dėl kurių iš esmės apribojamas valstybės narės piliečių judėjimas, atitinkama valstybė narė praneša apie tai Komisijai. Šis pranešimas skelbiamas Europos Bendrijų oficialiojo leidinio C serijoje. Bet kokia pagal c punktą įvesta laikina priemonė ir pagal e punktą įvesta atitinkama priemonė automatiškai nustoja galioti nuo tos dienos, kai įsigalioja sąlygų arba procedūrų, dėl kurių iš esmės apribojamas valstybės narės piliečių judėjimas, panaikinimas. | [1] Dar neskelbta OL. --------------------------------------------------